వైలెట్

వైలెట్ అనేది ఒక రంగు. వైలెట్ ను ఊదా రంగు అని కూడా అంటారు. వంగ మొక్కల పుష్పములు వైలెట్ రంగులో ఉంటాయి, అందువలన ఈ రంగును వంగ పువ్వు రంగు అని కూడా అంటారు. ఇది ఇంద్రధనస్సు లోపలి అంచున ఉన్న ఇంద్రధనస్సు యొక్క ఏడవ రంగు. వైలెట్ రంగు అనేది నీలం, ఎరుపు రంగుల మిశ్రమ రంగు. వైలెట్ అనే రంగు పేరు ప్రపంచంలోని చాలా ప్రాంతాల్లో పెరిగే వైలెట్ అనే మొక్క యొక్క పుష్పం రంగు నుండి వచ్చింది. ఊదా రంగులో రెండు రకాలు ఉన్నాయి, అవి వైలెట్, పర్పుల్ ఇవి దాదాపు ఒకే విధంగా కనిపిస్తాయి. వైలెట్ రంగు వర్ణపటంలో ఒక నిర్దిష్ట స్థానాన్ని కలిగి ఉంటుంది. 1370లో వైలెట్‌ను ఆంగ్లంలో రంగు పేరుగా మొదటి వ్రాతపూర్వకంగా ఉపయోగించడం జరిగింది.Maerz and Paul A Dictionary of Color New York: 1930 McGraw-Hill Page 207

వైలెట్ రంగు యొక్క అర్థం
వైలెట్ రంగు మాయాజాలాన్ని సూచిస్తుంది.Bonewits, P.E.I., Real Magic New York:1975 Berkley Medallion Books 1971 Page 141 Note: P.E.I. Bonewits in 1970 was the first person ever to graduate from U.C. Berkeley with a degree in Magic.
వైలెట్ రంగు అనేది సమృద్ధి, సంపదను సూచించే పసుపు రంగుతో జత చేసినప్పుడు, రాయల్టీ, దుబారా యొక్క రంగు. చారిత్రాత్మకంగా, ఊదా, క్రిమ్సన్ ప్రభువులకు, హోదాకు చిహ్నాలు. బైజాంటైన్ చక్రవర్తుల మాదిరిగానే రోమన్ చక్రవర్తులు ఊదా రంగు దుస్తులను ధరించారు. మధ్య యుగాలలో బిషప్‌లు, యూనివర్శిటీ ప్రొఫెసర్లు ఊదా రంగును ధరించేవారు., వివిధ చిత్రాలలో వర్జిన్ మేరీ దుస్తుల రంగు ఊదా రంగులో ఉన్నట్లు చూపబడింది. ఐరోపా, యునైటెడ్ స్టేట్స్‌లోని కొన్ని సర్వేలు ఊదా రంగును దుబారా రంగుగా చాలా మంది భావించారని సూచిస్తున్నాయి.Eva Heller, Psychologie de la couleur: effets et symboliques. p. 4.

కాంతి రంగులు
సాధారణంగా తెల్లని కాంతిలో 7 రంగులుంటాయి. తెల్లని కాంతి పట్టకం గుండా వక్రీభవనం చెంది అందలి అంశ రంగులుగా విడిపోవటాన్ని కాంతి విశ్లేషణ అంటారు. సూర్య కాంతిని పట్టకం గుండా విశ్లేషించినపుడు ఏడు రంగులు గల వర్ణపటం కనిపిస్తుంది. దీనినే వర్ణపటం అంటారు. ఈ ఏడు రంగులు ఇంద్ర ధనుస్సు లోని వర్ణాలను పోలి ఉంటాయి. అవి ఊదా (Violet), ఇండిగో (Indigo), నీలం (Blue), ఆకుపచ్చ (Green), పసుపుపచ్చ (Yellow), నారింజ (Orange), ఎఱుపు (Red). ఈ రంగులను గుర్తు పెట్టుకోవడానికి VIBGYOR ఆనే సంకేత పదమును సూచిస్తారు. ఈ రంగులలో ఎరుపు రంగు ఎక్కువ తరంగ దైర్ఘ్యం కలది. ఊదారంగు తక్కువ తరంగ దైర్ఘ్యం గలది.

చిత్రమాలిక

ఇవి కూడా చూడండి
ఇంద్రధనుస్సు

మూలాలు

వర్గం:రంగులు